Vaikeavammaiset katsovat, että yhdistellyt kuljetukset asettavat vammaiset eriarvoiseen asemaan vammattomien kanssa. He esittävät, että taksin voisi edelleen tilata haluamaltaan yrittäjältä.

Kouvolan vammaisjärjestöt ovat pettyneet muutoksiin, joita kaupunki on tehnyt vaikeavammaisten kuljetuspalveluihin.

Kouvola alkoi elokuussa yhdistellä julkisesti rahoitettuja kuljetuksia. Esimerkiksi oman vakiotaksin käyttäminen on sallittua vain jos kaupunki on myöntänyt siihen luvan. Taksimatkat pitää tilata Taksin tilauskeskuksesta, eikä suoraan yrittäjältä.

– Tiedämme jo nyt usean henkilön jättäneen matkan tekemättä, koska he eivät voi matkustaa kuin tutun kuljettajan kanssa, Kouvolan Vammaisjärjestöjen Yhdistyksen kannanotossa todetaan.

Vammaisjärjestöt esittävät, että taksin voisi edelleen tilata haluamaltaan yrittäjältä.

Vaikeavammaiset katsovat, että yhdistellyt kuljetukset asettavat vammaiset eriarvoiseen asemaan vammattomien kanssa. Yhdistellyt kuljetukset ovat heidän mielestään jopa yksilösuojan vastaisia, koska kuljetusta tilattaessa pitää kertoa, mihin on menossa.

– Vammattomat voivat taksin lennosta tai tolpalta, tai soittaa normaaliin taksinumeroon tilatakseen taksin. Tätä eivät vammattomat saa tehdä. Lisäksi vammaiselta kysytään puhelimessa, mihin hän on menossa. Vammattomalta ei kysytä, kannanotossa todetaan.

Kouvolan aikuisväestön lautakunta käsittelee vammaisjärjestöjen aloitetta keskiviikkona.